《渔家傲 其三》
宋代·净端

七宝池中堪下钓。八功德水烟波渺。池底金沙齐布了。

羡鱼鸟。波回旋绕为阶道。

白鹤孔雀鹦鹉噪。弥陀接引毫光照。不是修行何得到。

一般好。西方净土无烦恼。

作者简介：（1030或1032—1103）宋僧。归安人，俗姓丘，字明表，号安闲和尚。通经史，善诗书。肄业吴山解空讲院，参龙华齐岳禅师，得悟，因翻身作狻猊状，世称端狮子。后住湖州西余山，佯狂不羁，而辩才猛锐，名动四远，章惇等皆与之游。有《吴山集》。